রাজধানীর ভিক্টোরিয়া পার্কের পূর্ব পাশে বাস চাপায় একজন পথচারী নিহত হয়েছেন। আজ মঙ্গলবার দুপুর আড়াইটার দিকে এ ঘটনা ঘটে।    সূত্রাপুর থানার সাব ইন্সপেক্টর দেলোয়ার হোসেন জানান, তাদের পরিচয় পাওয়া যায়নি। নিহতের লাশ ময়নাতদন্তের জন্য ঢাকা মেডিকেল কলেজ মর্গে রাখা হয়েছে। আহত ব্যক্তি একই হাসপাতালে চিকিৎসাধীন।    জানা গেছে, গাবতলী থেকে সদরঘাটগামী বাস (ডাকা  মেট্রো-ব-১১-২৮৮৫) দুপুরে যাত্রী নিয়ে ভিক্টোরিয়া পার্কের পূর্ব পাশ দিয়ে দ্রুত গতিতে যাওয়ার সময় দুজন পথচারীকে চাপা দেয়। তাদের একজন ঘটনাস্থলেই নিহত হন। অপর জনকে গুরুতর অবস্থায় উদ্ধার করে ঢাকা মেডিকেল কলেজ হাসপাতালে ভর্তি করা হয়।    পুলিশ ঘাতক বাস ও চালককে আটক করেছে।